Diari Oficial de la Generalitat Valenciana


Sumari del DOGV 2783, del 03-07-1996 (1996/838673)

ORDRE de 25 de març de 1996, de la Conselleria de Cultura, Educació i Ciència, per la qual es concedeix l'autorització d'obertura i funcionament en els nivells educatius que s'especifiquen en l'annex a diversos centres docents privats.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2783

Data del DOGV
:   03-07-1996

Secció del DOGV
:   ALTRES DISPOSICIONS

Número del document
:   1996/838673


Data del document
:   25-03-1996

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 25 de març de 1996, de la Conselleria de Cultura, Educació i Ciència, per la qual es concedeix l'autorització d'obertura i funcionament en els nivells educatius que s'especifiquen en l'annex a diversos centres docents privats.   
Els expedients han sigut incoats a petició dels representants de la titularitat dels centres, que demanaven l'autorització per a l'obertura i funcionament en els nivells educatius que s'especifiquen en l'annex.  
La Direcció General de Centres Docents ha declarat, mitjançant resolucions individualitzades per a cada centre, l'adequació de les instal·lacions proposades, quant als espais educatius es refereix, al que disposa el Reial Decret 1.004/1991, de 14 de juny (BOE de 26 de juny) pel qual s'estableixen els requisits mínims dels centres que imparteixen ensenyaments de règim general no universitaris.  
Cada expedient inclou un informe favorable de la Unitat Tècnica de Construccions i la relació de professors i titulacions respectives o, si escau, respecte al nivell d'Educació Secundària Obligatòria el compromís d'aportar-lo abans de l'inici de les activitats educatives corresponents.  
Atesos la Llei Orgànica 8/1985, de 3 de juliol (BOE de 4 de juliol), Reguladora del Dret a l'Educació; la Llei Orgànica 1/1990, de 3 d'octubre (BOE de 4 d'octubre), d'Ordenació General del Sistema Educatiu; el Reial Decret 986/1991, de 14 de juny (BOE de 25 de juny), pel qual s'aprova el calendari d'aplicació de la nova ordenació del sistema educatiu, modificat i completat pel Reial Decret 1.487/1994, d'1 de juliol (BOE de 28 de juliol), el Reial Decret 1.004/1991, de 14 de juny (BOE de 26 de juny), pel qual s'estableixen els requisits mínims dels centres que imparteixen ensenyaments de règim general no universitaris, i el Reial Decret 332/1992, de 3 d'abril (BOE de 9 d 'abril), sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions que em confereix l'article 35 de la Llei de Govern Valencià,  
ORDENE  
Primer  
Autoritzar l'obertura i funcionament, en els nivells indicats en l'annex a cadascun dels centres que s'allisten en l'annex, per al número d'unitats i capacitat màxima de llocs escolars que s'hi especifiquen.  
Segon  
Modificar, si escau, simultàniament, l'autorització corresponent als altres nivells educatius dels centres, en els termes que per a cadascun d'aquests s'assenyala en l'annex com a composició resultant de la resta del centre.  
Tercer  
L'autorització referida al nivell d'Educació Secundària Obligatòria tindrà efecte progressiu, a mesura que es vagen implantant els ensenyaments autoritzats, i les referides a la resta de nivells (Educació Primària i Educació Infantil) tindran vigència des de l'inici del curs escolar 1995/96.  
DISPOSICIONS ADDICIONALS  
Primera  
El centres que no hagen aportat la relació de professors i titulacions respectives deuran fer-ho davant la Direcció Territorial corresponent, que deurà aprovar-la després de l'informe de la Inspecció Educativa, abans de l'inici de les activitats educatives corresponents.  
Segona  
Els centres hauran de complir allò establit en l'article 6 del Reial Decret 1.004/1991 (BOE de 36 de juny), i en el Decret 193/1988, de 12 de desembre (DOGV núm. de 2 de febrer de 1989) del Consell de la Generalitat Valenciana, pel qual s'aproven les normes per l'accessibilitat i eliminació de barreres arquitectòniques.  
Aquesta autorització donarà lloc a la corresponent inscripció en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-s'hi un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs, caldrà comunicar-ho prèviament al conseller de Cultura, Educació i Ciència, tal com exigeix l'article 110.3 de la Llei 30/1992.  
València, 25 de març de 1996. El conseller de Cultura, Educació i Ciència: Fernando Villalonga Campos.  
ANNEX  
Centre: Cumbres  
Titular: Legionarios de Cristo Rey  
Domicili: C/ Els Ametlers, 3  
Localitat: Godella (Campo-Olivar)  
Província: València  
Codi: 58029760  
Ensenyaments que s'autoritzen: Educació Primària amb 12 unitats i 300 llocs escolars i Educació Secundària Obligatòria amb 8 unitats i 240 llocs escolars  
Composició resultant de la resta del centre:  
- 4 unitats d'Educació Preescolar amb la classificació provisional vigent, amb 160 llocs escolars  
- 4 unitats de Batxillerat amb 125 llocs escolars, modalitats: Ciències de la Natura y Salut, i Humanitats i Ciències Socials.  
Centre: Guillem Tatay  
Titular: Gialta, SA  
Domicili: c/ Professorat Espanyol, s/n  
Localitat: Rocafort  
Província: València  
Codi: 66568214  
Ensenyaments que s'autoritzen: Educació Infantil (II cicle) amb 3 unitats i 45 llocs escolars, i Educació Primària amb 6 unitats i 138 llocs escolars.  
Composició resultant de la resta del centre:  
- 8 unitats de Batxillerat amb 300 llocs escolars.  
Centre: Júcar  
Titular: Sociedad Cooperativa Valenciana Limitada Academia Júcar  
Domicili: c/ Blasco, 17  
Localitat: Alzira  
Província: València  
Codi: 14373666  
Ensenyaments que s'autoritzen: Educació Infantil (II cicle) amb 3 unitats i 74 llocs escolars  
Composició resultant de la resta del centre:  
- 8 unitats d'Educació Primària amb 200 llocs escolars